Oryzaephilus

***Oryzaephilus*** er en slekt av skogflatbiller. Det norske navnet på familien kan være litt misvisende da de artene man oftest treffer på lever på lagrede matvarer innendørs. Noen kan være alvorlige skadedyr på mel, nøtter og andre tørrvarer, særlig arten sagtannet nøttebille (*Oryzaephilus surinamensis*). Disse billene stammer opprinnelig fra tropene, men er i dag spredt over hele verden med handel. Andre arter lever under løs bark på døde trær.

## Utseende
Små (1,3 – 5,5&nbsp;mm), flate, avlange og parallellsidige biller. Oversiden er fint hårete og matt, og de er som oftest brunlige på farge. **Hodet** er stort, omtrent så bredt som brystskjoldet, med små, runde fasettøyne. Antennene er 11-leddete (sjelden 9-leddete), omtrent så lange som hodet og brystskjoldet til sammen, og tråd- eller svakt kølleformede. **Brystskjoldet** (pronotum) varierer mye i formen. Det har ofte tenner langs sideranden, eller fremskytende forhjørner, og lengdefurer på oversiden. **Dekkvingene** er avlange, vanligvis med punktrekker. **Beina** er vanligvis forholdsvis korte, med fem-leddete føtter der det fjerde leddet er svært lite og lett å overse (pseudotetramere føtter). Som oftest er minst ett av fotleddene tolappet.

## Levevis
De mest kjente artene i denne slekten er de som lever innendørs og gjør skade på matvarer.Siden disse billene opprinnelig er tropiske, trives de best i oppvarmede rom, et moderne kjøkken er utmerket for dem. Billene er små, slanke og flate og kan gjemme seg i svært små sprekker, de er derfor vanskelige å bli kvitt fra skuffer og skap om de først har kommet inn. Angrepne matvarer kastes eller fryses. Den mest brysomme arten er sagtannet nøttebille (*Oryzaephilus surinamensis*, som betyr riselskeren fra Surinam). Denne billen er ca. 2&nbsp;mm lang og brun, med tannet kant på brystskjoldet. Den angriper melvarer, kjeks, nøtter og andre tørre matvarer. Det beste mottiltaket mot den er å oppbevare alle slike varer i tette beholdere (for eksempel plastbokser med tettsluttende lokk).

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **[[skogflatbiller]]**, Silvanidae
****** Underfamilien Skogflatbiller, Silvaninae
******* Slekten  ***Oryzaephilus*** Ganglbauer, 1899 
******** *[[Oryzaephilus abeillei]]* (Guillebeau, 1890)
******** *[[Oryzaephilus acuminatus]]* Halstead, 1980
******** *[[Oryzaephilus breuningi]]* Halstead, 1980
******** *[[Oryzaephilus canus]]* Halstead, 1980
******** *[[Oryzaephilus cuneatus]]* Halstead, 1997
******** *[[Oryzaephilus decellei]]* Halstead, 1980
******** *[[Oryzaephilus exiguus]]* Halstead, 1980
******** *[[Oryzaephilus fauveli]]* (Reitter, 1890)
******** *[[Oryzaephilus genalis]]* Halstead, 1980
******** *[[Oryzaephilus gibbosus]]* Aitken, 1965
******** sagtannet melbille *[[Oryzaephilus mercator]]* (Fauvel, 1889)  – i Norge,  bare innendørs, også på Svalbard
******** *[[Oryzaephilus mucronatus]]* Halstead, 1997
******** *[[Oryzaephilus parallelus]]* Halstead, 1980
******** *[[Oryzaephilus serratus]]* Halstead, 1980
******** *[[Oryzaephilus socotraensis]]* Halstead, 2012
******** sagtannet nøttebille, *[[Oryzaephilus surinamensis]]* (Linnaeus, 1758) – i Norge, bare innendørs

## Referanser




## Kilder
* Coulson, S.J. 2007. On the occurrence of *Oryzaephilus mercator* (Fauvel, 1889) (Coleoptera, Silvanidae) on Svalbard, Norway. Norwegian Journal of Entomology 54: 21-22.
* Silfverberg, H. 1992. *Enumeratio Coleopterorum Fennoscandiae, Daniae et Baltiae*. (Liste over Nordens biller). Helsinki.
* Thomas, M.C. 2005. A preliminary checklist of the flat bark beetles of the world (Family Silvanidae). http://www.fsca-dpi.org/Coleoptera/Mike/chklist5.htm

## Eksterne lenker
* 
Bilder av flere arter. http://www.pbase.com/tmurray74/silvanid_flat_bark_beetles_silvanidae